**ভিল্লাজ্জো মল** কাতারের রাজধানী দোহার পশ্চিম প্রান্তে অ্যাসপায়ার জোনে অবস্থিত একটি বিপণিবিতান। এটি হায়াত প্লাজা এবং স্পোর্টস সিটির মধ্যবর্তী আল ওয়াব রাস্তায় অবস্থিত এবং মার্কিন যুক্তরাষ্ট্র, যুক্তরাজ্য, ইতালি এবং জার্মানীর অনেক বিখ্যাত ব্র্যান্ডসহ এখানে ২০০টিরও বেশি স্টোর রয়েছে।

ভিতরে, অভ্যন্তরীণ অংশটা ইতালীয় আবহে ইতালির পাহাড়ি নগরের আদলে দুপাশেই সাজানো হয়েছে। মাঝে গন্দোলাস নামক নৌকা সহকারে একটি ১৫০ মিটার দীর্ঘ আভ্যন্তরীন কৃত্তিম খাল রয়েছে।

২০১২ সালের মে মাসে এক অগ্নিকাণ্ডে এখানে ১৯ জন প্রাণ হারায়। ফলস্বরূপ মলটি অংশিকভাবে বন্ধ থাকে। পরে কঠোর সুরক্ষা মান পূরণের পর, ২০শে সেপ্টেম্বর ২০১২-এ মলটি আংশিকভাবে পুনরায় খোলা হয়। ফুড কোর্ট, আইস রিঙ্ক, মুভি থিয়েটার, ক্যারেফোর হাইপার মার্কেট এবং অনেকগুলো স্টোর তাদের ব্যবসায়িক কার্যক্রম পুনরায় শুরু করে।

গন্ডোল্যানিয়া থিম পার্ক
------------------------

মলে রয়েছে গন্ডোলানিয়া থিম পার্ক, একটি ইনডোর থিম পার্ক যার মধ্যে গন্ডোলানিয়া আইস রিঙ্ক রয়েছে, কাতারের দুটি আইস হকি রিঙ্কের মধ্যে এটি একটি, এটি কাতার আইস হকি লিগ এবং আঞ্চলিক ডেজার্ট কাপ টুর্নামেন্টের আয়োজন করে থাকে। এটি কাতারের একমাত্র অলিম্পিক আকারের রিঙ্ক। এছাড়াও একটি দশ পিন বোলিং কেন্দ্র এবং একটি রোলার কোস্টার অন্তর্ভুক্ত রয়েছে।

২০১২ সালের অগ্নিকাণ্ড
---------------------

২৮ মে ২০১২ সালে সকাল প্রায় ১১.০০টার দিকে ভিলাজিও মলে একটি বড় অগ্নিকাণ্ডের সূত্রপাত ঘটে, একজন প্রত্যক্ষদর্শীর বর্ণনায় অগ্নিকাণ্ডের অ্যালার্মকে "প্রায় মৃদু আগুনের অ্যালার্ম, প্রায় একটি দরজার এলার্মের মতো" বলে বর্ণনা করেন। প্রথমে অনেকে চিন্তিত ছিলেন না কারণ এটা কোনও মিথ্যা বিপদ সংকেতও পারে।

আগুন জিম্পাঞ্জি নার্সারিতে লেগে যাওয়ার ফলে নার্সারির প্রবেশদ্বার ধোঁয়ায় আচ্ছন্ন হয়ে পড়েছিল, এতে ১৩ শিশু এবং ৪ জন কর্মী আটকে পড়েছিল। কাতারি সিভিল ডিফেন্স বাহিনীর দমকলকর্মীরা উদ্ধার চেষ্টা করার জন্য মলের ছাদে একটি গর্ত করতে বাধ্য হয়েছিল। নার্সারিতে আটকে থাকা ১৭ জনের পাশাপাশি দু'জন দমকলকর্মীও নিহত হন। নিহতদের মধ্যে স্পেন, নিউজিল্যান্ড, ফ্রান্স, জাপান, দক্ষিণ আফ্রিকা এবং ফিলিপাইনের শিশুরা অন্তর্ভুক্ত ছিল; আরো ছিল তিন ফিলিপিনো শিক্ষক এবং একজন দক্ষিণ আফ্রিকার শিক্ষক।

ধোঁয়া নিঃশ্বাসের সাথে প্রবেশ করার ফলে আহত ১৭ জনের বেশিরভাগই ছিল কাতারি সিভিল ডিফেন্স ফোর্সের সদস্য। মোট ১৯ জন প্রাণ হারিয়েছিল - ১৩ জন শিশু; তাদের মধ্যে জমজ তিন শিশু ছিল নিউজিল্যান্ডের। তদন্ত কমিটি তদন্ত প্রতিবেদন প্রকাশ করেছিল যে, নাইকের দোকানে বৈদ্যুতিক ত্রুটি এই মারাত্মক আগুনের কারণ ছিল। প্রতিবেদনে আরও বলা হয়েছিল যে, এটিও দেখা গেছে যে সংশ্লিষ্ট সকল পক্ষের এ সম্পর্কিত আইন, সিস্টেম এবং সুরক্ষা ব্যবস্থা সকলের মধ্যে সমানভাবে মেনে চলার অভাব ছিল।

নিহত তিন জমজের বাবা পরে বলেছিলেন যে মলে "মলে অত্যন্ত জ্বলনযোগ্য রং এবং অবৈধ দহনযোগ্য ছাঁচনির্মাণ" করা হয়েছিল আর তাই তার সন্তানদের ময়না তদন্ত ঠিকভাবে করা হয় নি। তিনি শিশুদের মৃত্যুর জন্য মলের ডে-কেয়ার সেন্টারের একটি জরুরী প্রস্থানকে দায়ী করেছেন।

জিম্পানজি, সুপ্রিম এডুকেশনাল কাউন্সিলের লাইসেন্স ব্যতীত কাজ করছিল কি না তা এখনও স্পষ্ট নয়, কারণ তারা সম্প্রতি সমাজ বিষয়ক মন্ত্রনালয়ের লাইসেন্স ছেড়ে দিয়েছিল। মন্ত্রকের এক কর্মকর্তা দাবি করেছেন যে তাদের অফিস থেকে কোনও লাইসেন্স দেওয়া হয়নি।

### প্রতিক্রিয়া এবং বিচার

অগ্নিকাণ্ডের অল্প সময়ের মধ্যেই, কাতারের অ্যাটর্নি জেনারেল ডঃ আলী আল-মারি এই ঘটনার সাথে জড়িত পাঁচ জনকে গ্রেপ্তার করার পাশাপাশি ভিল্লাজ্জোর পরিচালক ও সহকারী ব্যবস্থাপক জলিওস জলিও এবং রামি ইটানি উভয়ের আটকের নির্দেশ জারি করেছিলেন। এই মামলায় মূল সুরক্ষার সহকারী পরিচালক মোহাম্মদ আবদুল রহমানকেও আটক করা হয়েছিল।

২০১৩ সালের জুনে একটি নিম্ন আদালত পাঁচজন আসামীকে অনৈচ্ছিকভাবে হত্যার জন্য দোষী সাব্যস্ত করে এবং প্রত্যেককে ছয় বছরের কারাদন্ডে (সর্বোচ্চ অনুমোদিত সাজা) দণ্ডিত করে। রামি ইটানি ও মোহাম্মদ রহমান দুজনই খালাস পেয়েছিলেন। দোষী সাব্যস্তকারীদের মধ্যে ছিল জিম্পাঞ্জির সহ-মালিক দম্পতি, শেখ আলী বিন জসিম আল-থানি এবং ইমান আল-কুয়ারি, জলিওস জলিও এবং আব্দুলআজিজ বিন মোহাম্মদ আল-রাব্বান। সর্বশেষে দোষী সাব্যস্ত করা হয় মনসুর নাসির ফাজ্জা আল-শাহওয়ানিকে, ব্যবসা ও বাণিজ্য মন্ত্রকের কর্মচারী, যিনি জিম্পাঞ্জির অনুমতিপত্র ইস্যু করেছিলেন, মিঃ আল-শাহওয়ানিকে পাঁচ বছরের কারাদন্ড হয়েছিল।

জিম্পাঞ্জির সহ-মালিক শেখ আলী বিন জসিম আল-থানি, বেলজিয়ামে কাতারের রাষ্ট্রদূত এবং শক্তিশালী আল-থানি পরিবারের অংশ, তাঁর স্ত্রী ইমান আল-কুওরি, প্রাক্তন সংস্কৃতি, শিল্প ও ঐতিহ্য মন্ত্রী, হামাদ বিন আব্দুল আজিজ আল কাওয়ারীর কন্যা।

আব্দুলআজিজ বিন মোহাম্মদ আল-রাব্বান এমন এক বেসরকারী-ব্যবসায়ী যিনি রিয়েল এস্টেট এবং বাণিজ্যিক প্রকল্পের কাতারি কোম্পানির মালিক। তাঁর সমাপনী যুক্তি চলাকালীন, যা প্রায় পাঁচ ঘণ্টা স্থায়ী ছিল বলে জানা গেছে, মিঃ রাব্বানের প্রতিরক্ষা অ্যাটর্নি দাবি করেছেন যে তাঁর ক্লায়েন্ট মলে কোনও শেয়ারের মালিক নন এবং মলের মালিকানাধীন সংস্থার অংশীদারও ছিলেন না। এই দাবি সত্ত্বেও, মিঃ রাব্বান **ভিল্লাজ্জোর** চেয়ারম্যান হিসাবে "মূল ব্যক্তিদের" মধ্যে মলের ওয়েবসাইটে তালিকাভুক্ত ছিলেন। মিঃ রাব্বানের প্রতিরক্ষা অ্যাটর্নির কৌশলগুলো শুনানিতে অংশ নেওয়া ক্ষতিগ্রস্ত পিতা-মাতাদের একজন তীব্র সমালোচনা করে বলেছিলেন: 

>  "এটা হতাশাব্যঞ্জক যে কীভাবে প্রতিরক্ষা আইনজীবী আদালতের বাইরে উপহাস করা অব্যাহত রেখেছে, অনুপযুক্তভাবে রসিকতা করছেন এবং সময় নষ্ট করছেন। তদুপরি, নাইকের স্টোর কর্মচারীর উপর দোষ চাপিয়ে দেওয়া তার পক্ষে অবাস্তব বিষয়, "রাঘদা কাব্বানী - যিনি তার তিন বছরের মেয়ে হানাকে আগুনে হারিয়েছেন"। 
> 
> 

### আপিল প্রক্রিয়া এবং খালাস

আপিলের প্রক্রিয়া চলাকালীন দণ্ডিত সবাই মুক্ত এবং ভ্রমণে সক্ষম ছিল; শেখ আল-থানির ক্ষেত্রে এই বিষয়টি সবচেয়ে স্পষ্টভাবে প্রমাণিত হয়েছিল যিনি প্রায় দু'বছর আগে হত্যার অভিযোগে দোষী সাব্যস্ত হওয়া সত্ত্বেও কূটনীতিক হিসাবে ব্রাসেলসে রয়ে গিয়েছিলেন। তদুপরি, সমস্ত আসামি চূড়ান্ত আপিল শুনানিতে অনুপস্থিত ছিল। শুনানি চলাকালীন বিচারক আবদালরহমান আল-শরাফি ঘোষণা করেছিলেন যে, কেউ একই মামলায় সাক্ষী ও বাদী হতে পারবেন না এই দাবি করে তিনি প্রমাণ হিসাবে ভুক্তভোগী পরিবারের দেওয়া সমস্ত সাক্ষ্য-প্রমাণ বাদ দিয়েছিলেন।

বিচারক আল-শরাফি জিম্পাঞ্জির মালিকদের সাথে তাদের দাবিতে আরও সম্মত হন যে, এটি প্রযুক্তিগতভাবে নার্সারি নয়, একটি "বিনোদন কেন্দ্র" ছিল। এই সিদ্ধান্তটি সিভিল কর্মচারীর কাছে সঙ্গতিপূর্ণ হয়ে পড়েছিল যার জন্য এটি লাইসেন্স পেয়েছিল। জিম্পাঞ্জি নার্সারির পরিবর্তে একটি বিনোদন কেন্দ্র হিসাবে প্রতিষ্ঠিত হওয়ার পরে, এর সহ-মালিকরা কাতারি আইনের অধীনে কম অপরাধমূলক দায়বদ্ধ ছিল।

২৬শে অক্টোবর ২০১৫ তে কাতারের আপিল আদালত পাঁচটি সাজা বাতিল করে সমস্ত অভিযোগ খারিজ করে দেয়। এই সিদ্ধান্তটি ক্ষতিগ্রস্ত পরিবারগুলোর জন্য আঘাত ও হতাশার ছিল। বিচারকের পাঁচ ঘণ্টার রায় পড়ার সময় ভুক্তভোগী পরিবারের কয়েকজন সদস্য ক্ষোভে আদালত থেকে বেরিয়ে আসে বলে জানা গেছে।

মিঃ আল রাব্বানকেও তার অনৈচ্ছিকভাবে হত্যাযজ্ঞের অভিযোগ থেকে মুক্ত করে দেওয়ার পরে, আদালত জানতে পেরেছিল যে তাঁর সংস্থা একই অপরাধে দোষী ছিল; তাই ভিল্লাজ্জো এবং এর বীমা সংস্থাকে ক্ষতিগ্রস্ত পরিবারগুলোর জন্য মাত্র ৫,৫০০ ডলার জরিমানা এবং ক্ষতিপূরণ দেয়ার আদেশ দেয়।

তথ্যসূত্র
---------

1. 1 2  The People of Villaggio[*স্থায়ীভাবে অকার্যকর সংযোগ*]
2. ↑  "About Us"। *Villaggio Qatar*। ২০১৭-০৩-২০ তারিখে মূল থেকে আর্কাইভ করা। সংগ্রহের তারিখ ২০১৭-০৩-২০।
3. ↑  "List of Famous Brands at Villagio"। Online Qatar।
4. ↑  "Amount of stores Villagio is going to have"। Qatar Visitor। ১৫ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৯।
5. ↑  "Virgin Megastore and Krispy Kreme in Villagio"। Live Work Explore।
6. ↑  ""Q.media Decaux awarded advertising contract for the Villaggio mall in Qatar" July 8, 2009, AME"। ফেব্রুয়ারি ২১, ২০১১ তারিখে মূল থেকে আর্কাইভ করা। সংগ্রহের তারিখ নভেম্বর ৭, ২০১৯।
7. ↑  "Rev up the Zamboni: the Desert Cup is back at the Vilaggio ice rink"। *Time Out Doha*। ফেব্রুয়ারি ২৮, ২০১১। সংগ্রহের তারিখ মে ২৯, ২০১২।
8. ↑  "Gondolania"। Gondolania Theme Park। মে ৩১, ২০১২ তারিখে মূল থেকে আর্কাইভ করা। সংগ্রহের তারিখ মে ২৯, ২০১২।
9. ↑  "NZ triplets feared dead in Qatar fire"। *Sky News Australia*। Sky News Australia। মে ২৯, ২০১২। নভেম্বর ১০, ২০১৯ তারিখে মূল থেকে আর্কাইভ করা। সংগ্রহের তারিখ মে ২৯, ২০১২।
10. ↑  "Blaze at Qatar shopping centre kills 19"। *BBC News*। মে ২৯, ২০১২। সংগ্রহের তারিখ মে ২৯, ২০১২।
11. ↑  Shane, Daniel (মে ২৮, ২০১২)। "Qatar mall blaze leaves 19 dead"। *Arabian Business*। সংগ্রহের তারিখ মে ২৯, ২০১২। [*স্থায়ীভাবে অকার্যকর সংযোগ*]
12. ↑  "Children killed in Qatar mall blaze"। *Al Jazeera*। সংগ্রহের তারিখ মে ২৯, ২০১২।
13. ↑
14. ↑  "Archived copy"। জুন ১৫, ২০১২ তারিখে মূল থেকে আর্কাইভ করা। সংগ্রহের তারিখ জুন ১৫, ২০১২।
15. ↑  "Triplets' dad still waiting for Doha fire report"। *3 News NZ*। জানুয়ারি ২৪, ২০১৩। ডিসেম্বর ২০, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১০, ২০১৯।
16. ↑  "Emergency exit was locked - witness"। *3 News NZ*। জানুয়ারি ২৪, ২০১৩। ডিসেম্বর ২০, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১০, ২০১৯।
17. 1 2  "Report: Qatar's attorney general orders arrest of Villaggio, Gympanzee owners | Doha News"। ২০১২-১০-০৪। ২০১২-১০-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৩।
18. 1 2  "Qatar court hears closing arguments in Villaggio Mall fire appeal - Doha News" (ইংরেজি ভাষায়)। ২০১৫-০৬-০৮। ২০১৬-০৯-১৫ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৩।
19. 1 2  "Five charged in Villaggio fire deaths sentenced to jail for involuntary manslaughter - Doha News" (ইংরেজি ভাষায়)। ২০১৩-০৬-২০। ২০১৬-০৯-১৫ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৩।
20. ↑  Brussels, Embassy of State of Qatar in। "Embassy of the State of Qatar, Brussels | About the Ambassador"। *www.qatarembassy.be*। ২০১৬-০৮-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৩।
21. 1 2 3  "Victims' families shocked as Qatar envoy cleared over deadly mall blaze"। সংগ্রহের তারিখ ২০১৬-০৮-০৩।
22. ↑  "Qatari court to decide on mall tragedy appeals"। সংগ্রহের তারিখ ২০১৬-০৮-০৩।

বহিঃসংযোগ
---------

* সরকারী ওয়েবসাইট
* ভিলাগিও মল
* ভিলাগিও মলে দোকান এবং রেস্তোঁরাগুলোর তালিকা